เรื่องร้องเรียน (ความปลอดภัย,สอบถาม,ร้องเรียน) วันที่ 2023-09-06 07:34:15 — แขวงดินแดง เขตดินแดง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035389

ขอให้แก้ไขกลิ่นเหม็นรบกวนจากการฉีดพ่นยา (ไม่ทราบชนิด) ของเพื่อนบ้าน บริเวณห้อง .....ชั้น 5 อพาร์ทเมนท์... เลขที่ ..... ซอยประชาสงเคราะห์ 12 แขวงดินแดง เขตดินแดง กรุงเทพมหานคร จุดสังเกต เข้ามาซอยฯ ระยะทางประมาณ 50-100 เมตร จะพบบริเวณดังกล่าว มีลักษณะเป็นอาคารสีม่วง เนื่องจากผู้ร้องแจ้งว่าในพื้นที่ดังกล่าวจะมีการฉีดพ่นยา (ไม่ทราบชนิด) ซึ่งมีกลิ่นคล้ายยาฆ่าแมลง ตลอดเวลา เป็นประจำทุกวัน บริเวณแถวระเบียงห้อง ทำให้กลิ่นเหม็นรบกวนเข้ามาในห้องของผู้ร้อง ทำให้ผู้ร้องไม่สามารถพักผ่อนได้อย่างเต็มที่ อีกทั้งเกรงว่าสารเคมีจะก่อให้เป็นอันตรายถึงชีวิต โดยผู้อาศัยห้องดังกล่าว คนที่ 1 เป็นบุคคลเพศชาย (ไม่ทราบชื่อ นามสกุล) อายุประมาณ 30 ปี ผิวสีดำแดง รูปร่างผอม ไม่สูงมาก ส่วนสูงประมาณ 165-166 เซนติเมตร และคนที่ 2 เป็นบุคคลเพศหญิง (ไม่ทราบชื่อ นามสกุล) อายุประมาณ 30 ปี สีผิวดำแดง ส่วนสูงประมาณ 161-162 เซนติเมตร ทำผมทรงบ๊อบ ผู้ร้องทราบมาว่าบุคคลดังกล่าวทำงานราชการทั้ง 2 คน (ไม่ทราบหน่วยงานที่แน่ชัด) ประสบปัญหามาเป็นระยะเวลาประมาณ 5 เดือนแล้ว จนถึงปัจจุบัน (วันที่ 06 กันยายน 2566) เบื้องต้นผู้ร้องเคยแจ้งเรื่องไปยังผู้ดูแลอพาร์ทเมนท์ฯ ผู้ดูแลจึงเข้ามาตรวจสอบ แต่เจ้าของห้องยืนยันว่าไม่ได้ก่อเหตุ อีกทั้งเมื่อสอบถามชื่อของเจ้าของห้อง กับผู้ดูแลแจ้งว่าไม่สามารถเปิดเผยข้อมูลของผู้เข้าพักได้ จึงประสงค์ให้หน่วยงานที่เกี่ยวข้องตรวจสอบและแก้ไขปัญหาดังกล่าว และขอให้ตรวจสอบบุคคลดังกล่าวเป็นบุคลากรของรัฐวิสาหกิจจริงหรือไม่ เพื่อบรรเทาความเดือดร้อนให้แก่ผู้ร้อง 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata